ગુજરાત ચૂંટણીને લઇને કોંગ્રેસ પાર્ટીએ કહ્યું કે, ભાજપના નેતાઓ ચૂંટણીથી ડરીને ખોટા કામો દ્વારા આ ચૂંટણીને પોતાના પક્ષમાં કરવાનો પ્રયાસ કરી રહ્યા છે. કોંગ્રેસ પ્રવક્તા મનીષ તિવારીએ દિલ્હી ખાતે એક પ્રેસ કોન્ફર્ન્સ કરીને ભારતીય જનતા પાર્ટી પર એક પછી એક આરોપ લગાવ્યા છે. કોંગ્રેસ પ્રવક્તા મનિષ તિવારીએ કહ્યું કે ભાજપની સાથે ચૂંટણી પંચ પણ તેના આ કાવતરામાં જોડાયેલું છે. સાથે જ તેમણે સવાલ કર્યો કે કેમ ચૂંટણી પંચ ગુજરાતમાં ચૂંટણીની જાહેરાતો નથી કરી રહી? તિવારીએ કહ્યું કે ભાજપને ખબર છે કે તે આ ચૂંટણી હારી જશે, માટે તેણે ચૂંટણી પંચને પણ પોતાનો એક ભાગ બનાવી દીધો છે. ગુજરાતની જનતાએ ભાજપની વિરુદ્ધ વિદ્રોહ કર્યો છે. અને આ હારના કારણે ભાજપ ડરી ગયું છે.